আবদুল মাতলুব আহমাদ: এখানে একটি সমস্যা আছে। বাংলাদেশের বিনিয়োগ আইন অনুযায়ী ৪০ কোটি টাকার বেশি বিনিয়োগ হলে একে পাবলিক লিমিটেড কোম্পানি করতে হবে। এটা খুব বড় একটি সমস্যা। কারণ বড় কোম্পানিগুলো যারা হাজার কোটি টাকা বিনিয়োগ করে তাদের কাছে ৪০ কোটি টাকা কোনো টাকাই নয়। আবার দেখা যায়, এসব কোম্পানি শত কোটি টাকার কমে বিনিয়োগ করতে পারে না কিংবা করে না। যার জন্য এ বিনিয়োগ সীমা ৪০ কোটি টাকা থেকে বাড়িয়ে ৪০০ কোটি কিংবা ৫০০ কোটি টাকা না করা হয় তাহলে যৌথ উদ্যোগে বড় বড় ইন্ডাস্ট্রি আসবে না। এক্ষেত্রে তারা ছোট ছোট বিনিয়োগ করবে। স্বল্প মূল্যের পণ্য তৈরিতে বিনিয়োগ করবে। কিন্তু গাড়ি কিংবা মটরসাইকেল কিংবা বড় ইন্ডাস্ট্রি গড়তে পারবে না। কারণ পাবলিক এতো বড় বিনিয়োগে অংশ নেবে না। তাই আমাদের দেশে বিনিয়োগের ক্ষেত্রে ৪০ কোটি টাকার যে সীমা দেওয়া আছে সেটাকে বাড়িয়ে ৪০০ কোটি টাকা করতে হবে। কারণ সময়ের পরিবর্তনের সাথে বিশ্ব-ব্যাপি বিনিয়োগের হারেরও পরিবর্তন ঘটেছে। আর আমাদের আইনটি ৩০ থেকে ৪০ বছর আগে করা। সুতরাং যত দ্রুত সম্ভব এ নিয়ম পরিবর্তন করে যুগপোযোগী করতে হবে। তা না হলে আমরা বড় বিনিয়োগকারীদের এদেশে বিনিয়োগের জন্য আকৃষ্ট করতে পারবো না।